২০১৭ আফ্রিকা কাপ অব নেশন্স
২০১৭ আফ্রিকা কাপ অব নেশন্স (সংক্ষেপে: এএফসিএন ২০১৭ বা সিএন ২০১৭) যা স্পন্সর এর কারনে টোটাল আফ্রিকা কাপ অব নেশন্স হিসাবে পরিচিত, এটি আফ্রিকা কাপ অব নেশন্স এর ৩১ তম সংস্করণ ছিল। এটি আফ্রিকার একটি আন্তর্জাতিক ফুটবল প্রতিযোগিতা যা আফ্রিকান ফুটবল কনফেডারেশন (সিএএফ) দ্বারা গ্যাবনে আয়োজিত হয়েছিল। যদিও লিবিয়াতে এই প্রতিযোগিতাটি আয়োজিত হওয়ার কথা ছিল। কিন্তু তৎকালীন সময়ে লিবিয়াতে চলমান গৃহযুদ্ধের কারণে সিএএফ তার স্বাগতিক অধিকারগুলি প্রত্যাহার করে নেয়। তখন অনুষ্ঠানটি গ্যাবনে স্থানান্তর করা হয়েছিল। এ প্রতিযোগিতাটি আফ্রিকা কাপ অব নেশন্স এর ৬০ তম প্রতিষ্ঠা বার্ষিকীর ও অংশ ছিল।